કાળિયાર શિકાર કેસમાં સલમાન, સૈફઅલી ખાન, અભિનેત્રી નીલમ, સોનાલી બેન્દ્રે અને તબ્બુ આરોપી છે. અંતિમ સુનાવણી ગયા બુધવારે થઈ હતી. અગાઉ સલમાન ૪ જાન્યુઆરીએ કોર્ટમાં હાજર થયો હતો. ગયા સપ્તાહે આ અંગે થયેલી સુનાવણી દરમિયાન સલમાનના વકીલે ઘટનાના સાક્ષી પૂનમચંદની જુબાનીનો વીડિયો કોર્ટમાં રજૂ કર્યો હતો. તે સાંભળીને સલમાન ભાવુક થઈ ગયો હતો અને તેની આંખોમાં આંસુ આવી ગયા હતા. આ દરમિયાન કોર્ટમાં અનેક લોકોના ચહેરા પર ટેન્શન જોવા મળ્યું હતું.